Koronavirus: O‘zbekistonda so‘nggi bir kunda 500ga yaqin yangi holat qayd etildi

Rasmiy statistikada jami holatlar soni 56 mingga yaqinlashmoqda: hozirgacha 55 878 kishida koronavirus aniqlangan. Ulardan 52 466 nafari tuzalgan.
Qurbonlar soni kamida 2 nafarga ortib, SSV statistikasi bo‘yicha o‘lim holatlari soni 461 nafarga yetdi.
Yangi holatlar (+477)

Kun davomida respublikaning 7 hududida tana harorati ko‘tarilgani hamda koronavirusga chalingan bemorlar bilan muloqotda bo‘lgani sababli namuna olingan fuqarolar orasida yangi kasallanish holatlari aniqlangan.
Tuzalganlar (+501)

Kun davomida respublikaning 7 hududida jami 501 nafar bemor tuzaldi va shu vaqtgacha kasallikdan forig‘ bo‘lganlar soni 52 ming 466 nafarga yetdi (94 foiz).
SSV 28 sentabr kuni yana 2 nafar bemor vafot etgani va shu vaqtgacha rasmiy statistikaga kiritilgan o‘lim holatlari soni 461taga yetgani haqida xabar qildi.

Ayni paytda tibbiyot muassasalarida davolanayotgan 2 951 nafar bemordan 670 nafari og‘ir, 272 nafari esa o‘ta og‘ir ahvolda.